कर्नाटक में बीजेपी और कांग्रेस-JDS में कौन, कहां और कितना मजबूत, पढ़िए डॉ. प्रणव रॉय का विश्लेषण  
कर्नाटक में वोटों का स्विंग बना और बिगाड़ सकता है दलों का खेल
बीजेपी और कांग्रेस-जेडीएस के बीच जानिए कौन-कितना मजबूत
5 प्रतिशत वोटों का स्विंग अपने पक्ष में होने पर बीजेपी जीत सकती है 15 सीट
Lok Sabha Elections 2019: कर्नाटक विधानसभा चुनाव में दिखे खंडित जनादेश का असर लोकसभा के चुनाव में भी दिख सकता है.ओपिनियन पोल्स बताते हैं कि यूं तो यहां कठिन लड़ाई है, मगर जनता दल सेक्युलर और कांग्रेस पर बीजेपी बढ़त हासिल कर सकती है. पिछले साल विधानसभा चुनाव के बाद बीजेपी को सत्ता से बाहर रखने के लिए दोनों दलों ने हाथ मिलाया था. मौजूदा लोकसभा चुनाव में दोनों दल साथ-साथ चुनाव लड़ रहे हैं. जनमत सर्वेक्षणों की मानें तो कांग्रेस और जेडीएस का गठबंधन राज्य की कुल 28 में से 13 लोकसभा सीटें जीत सकती है. हालांकि, यह 2014 से केवल दो सीट ही अधिक होगा, जब दोनों दलों ने अलग-अलग चुनाव लड़ा था. उस वक्त कांग्रेस ने नौ और जेडीएस ने दो सीटें जीतीं थीं. बीजेपी ने 2014 के लोकसभा चुनाव में 17 सीटें जीती थीं.जेडीएस-कांग्रेस गठबंधन के कारण बीजेपी की संख्या में दो सीटों की कमी आ सकती है. 
पिछले चुनावों के आंकड़े बताते हैं कि पांच प्रतिशत वोटों का स्विंग भी चुनाव में बड़ा परिवर्तन ला सकता है. अगर यह स्विंग बीजेपी की तरफ हुआ तो उसे 20 सीटें मिल सकती हैं, वहीं अगर पांच प्रतिशत स्विंग जेडीएस-कांग्रेस गठबंधन की तरफ हुआ तो फिर गठबंधन को 19 सीटें मिल सकतीं हैं. दिलचस्प बात है कि कर्नाटक में हुए अतीत के चुनावों में किसी दल को भारी जीत मिलती रही है. जिसे लैंड्स्लाइड विक्ट्री या भारी जीत कह सकते हैं. Landslide victory उस जीत को कहा जाता है जब जीतने वाली पार्टी को दूसरी पार्टी की तुलना में दोगुनी सीटें मिलतीं हैं. हालांकि, पिछले कुछ चुनावों में इस ट्रेंड में गिरावट दिखी है. पिछले चुनावों के आंकड़ों से पता चलता है कि 1952 से 2002 के बीच, राज्य में 88 प्रतिशत जीत 'भारी बहुमत'  वाली रहीं हैं, जबकि 2002 से 2014 के बीच यह मार्जिन घटकर 67 फीसद रह गया. कर्नाटक की राजनीति में बीजेपी के एक प्रमुख खिलाड़ी बन जाने के बाद से द्विपक्षीय मुकाबले में भारी जीतों का सिलसिला कम होता गया, क्योंकि कर्नाटक की राजनीति अब त्रिकोणीय हो गई.